

**Srednja likovna škola “Petar Lubarda“ sa Cetinja** po deveti put zaredom organizuje likovni konkurs “Mali likovni susreti“ namijenjen djeci osnovnoškolskog uzrasta na temu “**Zajedno** “, u tehnici po izboru.

Učenici osnovnih škola pozivaju se da učestvuju u kreiranju likovnih radova na ovu temu. Oko 400 selektovanih radova biće izloženo na izložbi koju će Srednja likovna škola organizovati u svojim prostorijama krajem aprila 2018. godine.

Pravo učešća imaju svi učenici osnovnih škola Crne Gore.

Konkurs je otvoren **od 1. februara do 31. marta 2018. godine**.

Uz rad obavezno je dostaviti lične podatke (ime i prezime učenika, ime i prezime mentora, naziv škole i razred, kontakt telefon).

Poželjno je da škola uz poslate radove dostavi odštampanu listu sa podacima o broju poslatih radova razvrstanih po kategorijama, imenima učenika i mentora.

Stručni žiri će selektovati radove za izložbu u tri kategorije:

**I - IV razred   
IV - VII razred   
VII - IX razred**

Grand prix će pripasti autoru najboljeg rada u ukupnoj konkurenciji, a za svaku kategoriju predviđene su diplome za osvojeno prvo, drugo i treće mjesto. Žiri će dodijeliti i diplome najboljim mentorima i kolekcijama.   
Trideset radova po izboru stručnog žirija biće uvršteno u katalog.

Radove treba slati na adresu:

**JU Srednja likovna škola „Petar Lubarda“ Cetinje**

**„Bulevar crnogorskih junaka“ br. 95 81250 Cetinje Tel/fax: +382 41 233 600; +382 41 234 700; +382 67 602 641 E-mail adresa: slspl@t-com.me, skola@sls-ct.edu.me**